Renault hefur beðið saksóknara að skoða hvort um misnotkun hafi verið að ræða , eins og fyrirtækinu sýnist að verið hefði , er Ghosn fagnaði annarri hjónavígslu sinni og afmæli eiginkonunnar með rausnarveislu milli í salarkynnum Versalahallar árið 2016 . Klæddust gestir í stíl við franskan viðhafnarfagnað á dögum Maríu Antoinette á 18. öld . Af hálfu Renault er því haldið fram , að með því að láta fyrirtækið borga reikninginn fyrir veisluna hafi Ghosn hagnast persónulega um 50.000 evrur , jafnvirði tæpra sjö milljóna króna . Lögmaður hins smáa en knáa fyrrverandi forstjóra hefur sagt að vegna misskilnings hafi reikningurinn ekki ratað rétta leið . Væri skjólstæðingur sinn fús til að bæta úr og borga reikninginn , en hann hefur dúsa í fangelsi í Japan frá í nóvember , sakaður um fjármálaglæpi sem forstjóri Nissan .